Saya mau tau Keluaran dan sambutan dari Spinning Gasing. Jelaskan dalam bahasa melayu

Spinning Gasing dikeluarkan pada 18 Oktober 2001. Majlis tayangan perdana filem ini diadakan di Restoran Senja, Suria KLCC beberapa hari sebelum tayangan perdana rasmi dan dirasmikan oleh Menteri Penerangan ketika itu, Mohd Khalil Yaakob. Di belakang tabir filem ini disiarkan di ntv7 pada 25 Oktober 2001. Filem ini telah memperoleh kutipan pecah panggung sebanyak RM484,450.04.

Versi asal filem ini pada mulanya telah diharamkan tayangannya di Malaysia, tetapi pengharaman filem ini ditarik balik selepas ditapis oleh Lembaga Penapis Filem (LPF). Untuk tayangan di pawagam Malaysia, terdapat 25 adegan yang tidak diluluskan. Rayuan untuk mengurangkan jumlah potongan telah ditolak oleh LPF. Antara babak yang ditapis: Adegan pencegah maksiat menyerbu hotel; Yati dan Harry berendam di dalam laut; Adegan dan dialog lucah dan sensitif. Untuk versi cakera padat video (VCD), filem ini telah diluluskan sepenuhnya tanpa sebarang tapisan.

Filem ini menerima pelbagai ulasan yang rata-ratanya positif daripada pengkritik filem. Menulis untuk Sunday Mail, Ricky Yap menyatakan kepujiannya terhadap filem ini dan berkata: "Sebuah produksi tempatan yang dipuji yang telah mara dengan berani di mana ia tidak pernah dihasilkan oleh syarikat filem Malaysia lain sebelum ini". Beliau turut memuji pengarahnya, Teck Tan kerana "membuka mata ramai yang berpotensi sensitif dengan garapan pertamanya". Terrina Hussein dari The Malay Mail turut menyatakan kepujian beliau terhadap filem ini dan menyifatkannya sebagai "penanda aras baru untuk perfileman Malaysia". Reuben Kee dari Cinema Online menulis: "Tidak perlu dikatakan, pasaran filem tempatan seolah-olah terperangkap dalam batasan mereka sendiri. Itulah sebabnya Spinning Gasing garapan Teck Tan ialah perubahan yang menyegarkan dan percubaan yang berani". Untuk filem ini, beliau memberikan penarafan 1/2 bintang. Izza Safinaz Ibrahim, menulis untuk Berita Harian berkata: "Secara keseluruhan, filem ini memberikan nafas baru dalam corak persembahan filem tempatan. Mungkin tidak dapat memenuhi cita rasa semua peminat tetapi jika ingin melihat industri sinema maju, sekurang-kurangnya Spinning Gasing memainkan peranannya dalam perkembangan seni filem". Rina Omar dari New Straits Times menulis: "Walaupun plotnya agak bergelombang, Spinning Gasing masih menarik untuk ditonton. Akhir sekali, filem yang bagus dengan wajah, bahasa dan lokasi yang anda boleh kaitkan". Abie Abdullah dari Harian Metro memuji jalan cerita filem ini, yang disifatkan membawa kelainan.

Filem ini juga ditayangkan sepanjang Disember 2001 di Astro Showcase sebagai sebahagian daripada pakej Festive Premium Special.